প্রধান বিচারপতি: হনুমান টেক কেয়ার করবে, আমি আর রাম নবমী, হনুমান জয়ন্তীতে নেই

কলকাতা: রেড রোডে হনুমান জয়ন্তীর (Hanuman Jayanthi) অনুষ্ঠান করতে না দেওয়ার ব্যাপারে অনড় মনোভাব বজায় রাখল কলকাতা হাইকোর্ট (Calcutta High Court)। রাজ্যের আপত্তিকে মান্যতা। বিচারপতি তীর্থঙ্কর ঘোষ নিজেই ওই জায়গায় প্রতিবছর ঈদের (Eid) অনুষ্ঠান হওয়ার পক্ষে তাদের শতবর্ষ প্রাচীন অধিকারের সওয়াল করলেন। ওই রাস্তার মালিক সেনার (Army) অনুমতি রয়েছে। তার পরেও পুলিশের যানজট হওয়ার যুক্তিতে মান্যতা দিল আদালত। ওই রাস্তায় হনুমান জয়ন্তী পালনের উদ্যোগ নেয় হিন্দু সেবাদল। অনুমতি না দেওয়ার পক্ষে অনড় থাকল হাইকোর্ট। বিচারপতি ঘোষের নির্দেশ, এই অনুমতি দেওয়া যাবে না। তবে তাদের অধিকার প্রতিষ্ঠা করার জন্য ৬ সপ্তাহের মধ্যে হলফনামা দিতে হবে। রাজ্য পাল্টা হলফনামা দেবে। যদিও সিঙ্গেল বেঞ্চের এই রায়ের পর প্রধান বিচারপতি টিএস শিবগননমের ডিভিশন বেঞ্চে মামলাটি ওঠে। তাতে প্রধান বিচারপতি মামলাটি শুনতে চাননি। তিনি মন্তব্য করেন, হনুমান টেক কেয়ার করবে, আমি আর রাম নবমী, হনুমান জয়ন্তীতে নেই।

আবেদনকারীর আইনজীবী রাজদীপ মজুমদার বলেন, রেড রোডে ১২ এপ্রিল ভোর ৫ টা থেকে দুপুর ১২টা পর্যন্ত হনুমান জয়ন্তীতে হবে হনুমান চালিশা পাঠ। হিন্দু সেবা দলের এই প্রথম মিছিল রেড রোডের অনুষ্ঠানে করবার আবেদন জানানো হয়। ওই রাস্তায় ঈদের অনুষ্ঠানের অনুমোদন দেওয়া হয়। তাতে বিচারপতি বলেন, খিলাফত আন্দোলনের পর থেকে ওখানে চলে আসছে ধর্মীয় অনুষ্ঠান। রাজদীপ তাতে বলেন, ভোর ৫ টা থেকে বেলা ১২ টা পর্যন্ত শনিবার ওই রাস্তায় যানজটের কারণে সমস্যার কথা বলা হচ্ছে। তাতে বিচারপতি বলেন, অন্য ধর্মের লোককে ওই জায়গায় অনুমতি দিয়েছে বলে হনুমান জয়ন্তীতে দিতে হবে  তার কোনও যুক্তি নেই। ১০০ বছর ধরে ওই সম্প্রদায় ওখানে ঈদের অনুষ্ঠান করে আসছে। আপনারা আপনাদের তেমন ইতিহাস দেখান। পুলিশের সঙ্গে আমি সহমত ওখানে যানজট সমস্যা হতে পারে। শুধু অন্যদের অনুমতি দেওয়ার জন্য আপনাদের দিতে হবে এর কোনও যুক্তি নেই। এরপর আবেদনকারীর আইনজীবী আরও বলেন, জমির মালিক সেনার অনুমতি আছে। শুধু পুলিশ আইন শৃঙ্খলার কথা বলে দিচ্ছে না। ১৫ আগস্ট, ২৬ জানুয়ারি ওখানে অনুষ্ঠান হয়। দুর্গাপুজোর কার্নিভাল হচ্ছে ওই রাস্তায়।

আরও পড়ুন: চাকরিহারাদের সঙ্গে বৈঠকে ব্রাত্য

বিচারপতি বলেন, এর আগে কোনওবার এমন অনুষ্ঠান করেননি। তাহলে এবার কেন? ওখানেই করার তাৎপর্য কী? রাজদীপ বলেন, হনুমানের জন্মদিন। তাই নির্দিষ্ট ওই দিনে করতে চাই। এই বিষয়ে অ্যাডভোকেট জেনারেল কিশোর দত্ত বলেন, তাদের অধিকার কোথায়? তাতে বিচারপতি বলেন, অনেক আগে ঈদের অনুষ্ঠান শহিদ মিনারে হত। পরে বৃষ্টির জন্য জল জমায় রেড রোডে অনুমতি দেওয়া হয়। শেষমেষ রেড রোডে হনুমান চালিশার অনুষ্ঠানের আবেদন খারিজ করল কলকাতা হাইকোর্ট।

দেখুন অন্য খবর: